CPF ยังไปต่อ! รับปัจจัยส่งออกไก่ไปจีน-ราคาหมูพุ่งแรงในรอบ 4 เดือน
CPF ยังไปต่อ! รับปัจจัยส่งออกไก่ไปจีน-ราคาหมูพุ่งแรงในรอบ 4 เดือน
29 มี.ค. 2561

บล.เอเซีย พลัส ระบุในบทวิเคราะห์วันนี้(29มี.ค.) ว่า ราคาสุกรหน้าฟาร์มล่าสุดขยับขึ้นเป็น 51 จาก 48 บาท/ก.ก. ทำระดับสูงสุดต่อเนื่องในรอบเกือบ 4 เดือน และปรับเพิ่มขึ้นถึง 27.5% นับตั้งแต่ต้นเดือน มี.ค. 61 ปัจจัยหนุนยังคงมาจากผู้ประกอบการเลี้ยงสุกรรายใหญ่ลดการผลิตลง ซึ่งน่าจะหนุนราคาสุกรในประเทศฟื้นตัวต่อเนื่องนับจากไตรมาส2/61 เป็นต้นไป และน่าจะมีโอกาสสูงเกินกว่าต้นทุนการเลี้ยงสุกรที่  53 บาท/กก. จึงส่งผลดีต่อผู้ที่มีโครงสร้างรายได้จากธุรกิจสุกรในประเทศ ได้แก่ TFG (21% ของรายได้รวม) และ CPF (14% ของรายได้รวม)
ขณะที่ราคาไก่เป็นยังทรงตัวที่ 34 บาท/กก. ใกล้ระดับต้นทุนการเลี้ยงไก่ที่ราว 33 บาท/ก.ก. แต่มีโอกาสที่ราคาจะขยับขึ้นในช่วงไตรมาส 2/61 ที่เป็น High Season รวมทั้งแนวโน้มการส่งออกที่ดีขึ้นจากทางการจีนอนุญาตให้นำเข้าไก่จากไทยได้ เป็นบวกต่อ GFPT TFG และ CPF ที่มีโครงสร้างรายได้จากธุรกิจไก่ในไทย 80%, 70% และ 10% ตามลำดับ
ฝ่ายวิจัยยังแนะนำ CPF ([email protected]) และ TFG ([email protected]) ที่ทำธุรกิจครบวงจร ได้ประโยชน์จากราคาสุกรที่ฟื้นตัวและตลาดส่งออกไก่ดีขึ้น และแนะนำซื้อ GFPT ([email protected]) จากธุรกิจไก่จะฟื้นตัวตั้งแต่งวด 2Q61 จากแนวโน้มตลาดส่งออกไก่ที่ดีขึ้น   